**ZSÓTÉR PÁL EMLÉKÉREM, 2023**

Az emlékérem adományozásának **célja** a mozgáskorlátozott gyermekeket és fiatalokat erkölcsileg és anyagilag kiemelkedő mértékben segítő **magánszemélyek** és **szervezetek** munkájának elismerése.

Az emlékérmet az kaphatja meg, akire az előterjesztés bármely magánszemélytől vagy szervezettől, a felhívásban szereplő határidőre, megfelelő indokolással a kuratórium elé kerül és akit, vagy amely szervezetet a kuratórium egyhangú szavazással erre méltónak talál.

Az adományozás **feltételei:**

Alapvető, hogy az adott személy vagy intézmény hosszú időn keresztül (legalább 5 éven át), vagy kimagasló horderejű egyszeri tettel, cselekedettel, igen jelentős mértékben járuljon hozzá a Mozgásjavító Óvoda, Általános Iskola, Gimnázium, Kollégium, EGYMI tárgyi, anyagi, működési feltételeinek javításához, az iskola szakmai munkájának kibontakoztatásához, az itt tanuló gyermekek nevelésének, oktatásának fejlesztéséhez, az itt végző fiatalok továbbtanulásának, munkába helyezkedésének, önálló életvitelének lehetővé tételéhez.

A Kuratórium döntése alapján évente egy, legfeljebb kettő emlékérem adományozható. Ha valamely évben az emlékérem nem kerül kiadásra, a következő évben az emlékérmek száma eggyel növelhető.

Ha az emlékérem adományozására kijelölt személy vagy intézmény segítsége elsődlegesen anyagi természetű volt, akkor kizárólag emlékérem kerül átadásra. Ha a kiemelkedő tevékenység nem anyagi jellegű volt, akkor az az emlékérem mellett pénzjutalommal is elismerhető.

**Az előterjesztések beérkezési határideje: 2023. május 18.**

Az előterjesztéseknek az alapítvány nevére és címére (1145 Budapest, Mexikói út 60.) kell beérkeznie zárt borítékban, vagy e-mailen a zsoter@mozgasjavito.com e-mail címre.

A Kuratórium május 23-i kuratóriumi ülésén hoz döntést az Emlékérem odaítéléséről. Az Emlékérem ünnepélyes kihirdetése és átadása a Mozgásjavító EGYMI tanévzáró ünnepségén történik. Amennyiben a körülmények ezt nem teszik lehetővé, úgy az ünnepélyes átadóra a 2023/24-es tanév évnyitóján kerül sor.

Budapest, 2023. 04. 28.

 Szily Krisztina

 a Zsótér Pál Alapítvány kuratóriumának elnöke